ΑΠΟΦΑΣΕΙΣ
Αριθμ. 495
Λήψη έκτακτων μέτρων Πολιτικής Προστασίας
στο Νησιωτικό Σύμπλεγμα της Σαντορίνης.
ΟΙ ΥΠΟΥΡΓΟΙ
ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΣΩΤΕΡΙΚΩΝ - ΠΡΟΣΤΑΣΙΑΣ ΤΟΥ ΠΟΛΙΤΗ -
ΑΝΑΠΤΥΞΗΣ - ΚΟΙΝΩΝΙΚΗΣ ΣΥΝΟΧΗΣ ΚΑΙ
ΟΙΚΟΓΕΝΕΙΑΣ - ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ
ΠΟΛΙΤΙΚΗΣ - ΤΟΥΡΙΣΜΟΥ - ΚΛΙΜΑΤΙΚΗΣ
ΚΡΙΣΗΣ ΚΑΙ ΠΟΛΙΤΙΚΗΣ ΠΡΟΣΤΑΣΙΑΣ
Έχοντας υπόψη:
1. Τις διατάξεις:
α. Του άρθρου 26Α του ν. 4662/2020 «Εθνικός Μηχανισμός Διαχείρισης Κρίσεων και Αντιμετώπισης Κινδύ-
νων, αναδιάρθρωση της Γενικής Γραμματείας Πολιτικής
Προστασίας, αναβάθμιση συστήματος εθελοντισμού
πολιτικής προστασίας, αναδιοργάνωση του Πυροσβεστικού και άλλες διατάξεις» (Α΄ 27), όπως προστέθηκε
με το άρθρο 28 του ν. 5075/2023 (Α΄ 206),
β. του π.δ 142/2017 «Οργανισμός του Υπουργείου Οικονομικών» (Α΄ 181),
γ. του π.δ. 141/2017 «Οργανισμός του Υπουργείου
Εσωτερικών» (Α΄ 180),
δ. του π.δ. 5/2022 «Οργανισμός του Υπουργείου Ανάπτυξης και Επενδύσεων» (Α΄ 15),
ε. του π.δ. 13/2018 «Οργανισμός του Υπουργείου Ναυτιλίας και Νησιωτικής Πολιτικής» (Α΄ 26),
στ. του π.δ. 127/2017 «Οργανισμός του Υπουργείου
Τουρισμού» (Α΄ 257),
ζ. του π.δ. 70/2021 «Σύσταση του Υπουργείου Κλιματικής Κρίσης και Πολιτικής Προστασίας, μεταφορά υπη-
ρεσιών και αρμοδιοτήτων μεταξύ Υπουργείων» (Α΄ 161).
η. του π.δ. 81/2019 «Σύσταση, συγχώνευση, μετονομασία και κατάργηση Υπουργείων και καθορισμός των
αρμοδιοτήτων τους. Μεταφορά υπηρεσιών και αρμοδιοτήτων μεταξύ Υπουργείων» (Α΄ 19),
θ. του π.δ. 77/2023 «Σύσταση Υπουργείου και μετονομασία Υπουργείων - Σύσταση, κατάργηση και μετο-
νομασία Γενικών και Ειδικών Γραμματειών - Μεταφορά
αρμοδιοτήτων, υπηρεσιακών μονάδων, θέσεων προσωπικού και εποπτευόμενων φορέων» (Α΄ 130),
ι. του π.δ.  79/2023 «Διορισμός Αντιπροέδρου της
Κυβέρνησης, Υπουργών, Αναπληρωτών Υπουργών και
Υφυπουργών» (Α΄ 131),
ια. του π.δ. 87/2023 «Διορισμός Υπουργού Ναυτιλίας
και Νησιωτικής Πολιτικής» (Α΄ 151),
ιβ. του π.δ. 2/2024 «Διορισμός Υπουργών και Υφυπουργών» (Α΄ 2),
ιγ. του π.δ 32/2024 «Διορισμός Υπουργών και Υφυπουργών» (Α΄ 91),
ιδ. του άρθρου 90 του Κώδικα νομοθεσίας για την
Κυβέρνηση και τα κυβερνητικά όργανα (π.δ. 63/2005,
Α΄ 98), όπως διατηρήθηκε σε ισχύ με την περ. 22 του
άρθρου 119 του ν. 4622/2019 (Α΄ 133),
ιε. της υπ’ αρ. 948/19.6.2024 κοινής απόφασης του
Πρωθυπουργού και του Υπουργού Εσωτερικών «Ανάθεση αρμοδιοτήτων στην Υφυπουργό Εσωτερικών, Βα-
σίλειο - Πέτρο Σπανάκη» (Β’ 3716).
2. Της υπ’ αρ. 775/25.05.2024 κοινής υπουργικής απόφασης των Υπουργών Εθνικής Οικονομίας και Οικονο-
μικών, Εσωτερικών, Προστασίας του Πολίτη, Ναυτιλίας
και Νησιωτικής Πολιτική, Τουρισμού, Κλιματικής Κρίσης και Πολιτικής Προστασίας «Λήψη μέτρων ελεγχό-
μενης πρόσβασης των επισκεπτών και των κατοίκων
σε επιμέρους σημεία των νήσων Θήρας και Θηρασιάς»
(Β’ 2969), όπως αυτή τροποποιήθηκε με την υπό στοιχεία
818/31.05.2024 όμοια απόφαση (Β’ 3258).
3. Τα υπ’ αρ. 89/05.02.2025 και 160/28.02.2025 αιτήματα του Δημάρχου Θήρας.
4. Την από 01.03.2025 γνώμη της Επιτροπής Εκτίμησης
Κινδύνου του άρθρου 7Α του ν. 4662/2020 (Α΄ 27).
5. Tην υπό στοιχεία ΑΠ12997/05.03.2024 εισήγηση της
Γενικής Διεύθυνσης Οικονομικών Υπηρεσιών, σύμφωνα
με την οποία δεν προκαλείται οικονομική επιβάρυνση σε
βάρος του τακτικού προϋπολογισμού του Υπουργείου
Κλιματικής Κρίσης και Πολιτικής Προστασίας.
6. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ-ΜΙΤΟΣ, αποφασίζουμε:
Άρθρο πρώτο
1. Αποφασίζουμε τη λήψη έκτακτων μέτρων Πολιτικής
Προστασίας στο Νησιωτικό Σύμπλεγμα της Σαντορίνης,
από τη δημοσίευση της παρούσας και για χρονικό διάστημα δύο μηνών και ως εξής:
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
14 Μαρτίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 1267
15.03.2025 20:45:12
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1267/14.03.2025
α) Στο Λιμένα Αθηνιού και στο Οδικό δίκτυο του Όρμου Αθηνιού Όρμο Αθηνιός (νέος λιμένας Φηρών) απο-
φασίζεται η λήψη μέτρων ελέγχου κυκλοφορίας των
αποβιβαζόμενων οχημάτων, με κατά προτεραιότητα
αποβίβαση των ΕΙΧ οχημάτων και έπειτα των λεωφορείων και των φορτηγών, ώστε να μην υπάρχει κυκλοφο-
ριακός φόρτος οχημάτων στην οδό, τόσο κατά την αποβίβαση όσο και τον απόπλου των πλοίων της γραμμής
με απώτερο σκοπό τη μείωση του χρόνου παραμονής
τους επ’ αυτής.
β) Στον παλαιό λιμένα Φηρών και ανάντη περιοχή Τελεφερίκ απαγορεύεται προσωρινά η πρόσβαση και πα-
ραμονή στον λιμενικό χώρο του Παλαιού Λιμένα Φηρών
και στην ανάντη περιοχή που περιλαμβάνει τις εγκαταστάσεις του Τελεφερίκ και το Μονοπάτι Φηρών - Παλαιού
Λιμένα. Κατ’ εξαίρεση της ανωτέρω απαγόρευσης επιτρέπεται η πρόσβαση και παραμονή εντός του ανωτέρω
χώρου απαγόρευσης, των συνεργείων επισκευών και
συντήρησης υποδομών, δικτύων και επαγγελματικών
χώρων που βρίσκονται εντός της ανωτέρω περιοχής με
τη λήψη των ενδεδειγμένων μέτρων ασφαλείας. Η από
θαλάσσης πρόσβαση με οιοδήποτε τύπου πλοίο και πλωτό ναυπήγημα, θα επιτρέπεται μόνον κατόπιν εγκρίσεως
της Λιμενικής Αρχής Θήρας.
γ) Στον Οικισμό Αρμένη Οίας απαγορεύεται προσωρινά η πρόσβαση και η παραμονή στο ανατολικό τμήμα
του οικισμού που οριοθετείται ως περιοχή Β στο συνημμένο χάρτη φωτοερμηνείας (Παράρτημα Ι). Στην ορι-
οθετημένη περιοχή Β, αναστέλλεται προσωρινά κάθε
χρήση οίκησης, λειτουργίας ξενοδοχειακής επιχείρησης,
βραχυχρόνιας ή μακροχρόνιας μίσθωσης και λειτουργίας υγειονομικού καταστήματος. Η από θαλάσσης πρό-
σβαση με οιοδήποτε τύπου πλοίο και πλωτό ναυπήγημα,
θα επιτρέπεται μόνον κατόπιν εγκρίσεως της Λιμενικής
Αρχής Θήρας.
δ) Στον Οικισμό Αμμούδι
I. Στη Δημοτική οδό προς Αμμούδι απαγορεύεται η
κυκλοφορία και διέλευση παντός είδους οχημάτων, στη
δημοτική οδό από τη διασταύρωση της περιφερειακής
οδού Οίας προς τον λιμένα Αμμούδι. Της απαγόρευσης
αυτής εξαιρούνται οχήματα τροφοδοσίας κατά τις ώρες
05.00 π.μ. έως 10.00 π.μ. και έως 5 (πέντε) επιβατηγά
ιδιωτικής χρήσεως (Ε.Ι.Χ.) αυτοκίνητα έως και δέκα (10)
θέσεων της περ. 1 της υποπαρ. Η2 της παρ. Η του άρθρου πρώτου του ν. 4093/2012 (Α΄ 222) τα οποία θα ει-
σέρχονται εκ περιτροπής με μέριμνα του Δήμου Θήρας
για την διευκόλυνση της μετακίνησης των επισκεπτών.
II. Στο Περιπατητικό Μονοπάτι Αμμούδι - Ακρωτήριο
Άγιος Νικόλαος απαγορεύεται η πρόσβαση και παραμονή (Παράρτημα ΙΙ-Απεικόνιση ΙΙ).
III. Στο Περιπατητικό Μονοπάτι Οίας - Αμμούδι απαγορεύεται η πρόσβαση και παραμονή (Παράρτημα ΙΙ-
Απεικόνιση ΙΙΙ).
IV. Στον Οικισμό Αμμούδι αναστέλλεται προσωρινά
κάθε χρήση οίκησης, λειτουργίας ξενοδοχειακής επιχείρησης, βραχυχρόνιας ή μακροχρόνιας μίσθωσης και
λειτουργίας υγειονομικού καταστήματος.
Κατ’ εξαίρεση αποκλειστικά και μόνο στην περιοχή Α
σύμφωνα με το Παράρτημα ΙΙΙ επιτρέπεται η πρόσβαση
και παραμονή συνεργείων επισκευών και συντήρησης
υποδομών, δικτύων και επαγγελματικών χώρων που βρίσκονται εντός της ανωτέρω περιοχής με τη λήψη των
ενδεδειγμένων μέτρων ασφαλείας. Η από θαλάσσης
πρόσβαση με οιοδήποτε τύπου πλοίο και πλωτό ναυπήγημα, θα επιτρέπεται μόνον κατόπιν εγκρίσεως της
Λιμενικής Αρχής Θήρας.
Στην περιοχή Β (Παράρτημα ΙΙΙ) απαγορεύεται κάθε
μορφής πρόσβαση και παραμονή.
ε) Στον Κόρφο Θηρασιάς απαγορεύεται προσωρινά η
πρόσβαση και η παραμονή, αναστέλλεται προσωρινά
κάθε χρήση οίκησης, λειτουργίας ξενοδοχειακής επιχείρησης, βραχυχρόνιας ή μακροχρόνιας μίσθωσης και
λειτουργίας υγειονομικού καταστήματος. Στον ανωτέρω
οικισμό κατ’ εξαίρεση επιτρέπεται μόνο η πρόσβαση και
παραμονή των συνεργείων επισκευών και συντήρησης
υποδομών, δικτύων και επαγγελματικών χώρων με τη
λήψη των ενδεδειγμένων μέτρων ασφαλείας. Η από θαλάσσης πρόσβαση με οιοδήποτε τύπου πλοίο και πλωτό
ναυπήγημα, θα επιτρέπεται μόνον κατόπιν εγκρίσεως της
Λιμενικής Αρχής Θήρας.
2. Οι απαγορεύσεις πρόσβασης και προσέγγισης και
οι όροι ελεγχόμενης πρόσβασης της παρούσας ισχύουν από τη δημοσίευση της παρούσας και για χρονικό
διάστημα δύο μηνών προς τον σκοπό προστασίας των
κατοίκων, επισκεπτών και εργαζομένων του νησιού.
3. Οι παραβάτες της παρούσας ανεξαρτήτως ποινικών ή αστικών ευθυνών υπόκεινται και σε διοικητικές
κυρώσεις σύμφωνα με το άρθρο 157 του ν.δ. 187/1973
(Α΄ 261) και του οποίου οι διατάξεις, ως προς το ύψος, το
είδος της κύρωσης και τον τρόπο επιβολής τους εφαρμόζονται ανάλογα από το προσωπικό της Ελληνικής
Αστυνομίας.
Προσαρτώνται και αποτελούν αναπόσπαστο μέρος
της παρούσας τα συνημμένα Παραρτήματα (Ι-ΙΙΙ).
Άρθρο δεύτερο
Η απόφαση ισχύει από τη δημοσίευσή της.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1267/14.03.2025
ΠΑΡΑΡΤΗΜΑ Ι
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1267/14.03.2025
ΠΑΠΑΡΤΗΜΑ ΙΙ
ΠΑΡΑΡΤΗΜΑ ΙΙ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1267/14.03.2025
ΠΑΡΑΡΤΗΜΑ ΙΙΙ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1267/14.03.2025
Η απόφαση αυτή να δημοσιευθεί στην Εφημερίδα της Κυβερνήσεως.
Μαρούσι, 5 Μαρτίου 2025
Οι Υπουργοί
Εθνικής Οικονομίας και
Οικονομικών
ΚΩΝΣΤΑΝΤΙΝΟΣ ΧΑΤΖΗΔΑΚΗΣ
Υφυπουργός Εσωτερικών
ΒΑΣΙΛΕΙΟΣ - ΠΕΤΡΟΣ ΣΠΑΝΑΚΗΣ
Προστασίας του Πολίτη
ΜΙΧΑΗΛ ΧΡΥΣΟΧΟΪ́ΔΗΣ
Ανάπτυξης
ΠΑΝΑΓΙΩΤΗΣ ΘΕΟΔΩΡΙΚΑΚΟΣ
Κοινωνικής Συνοχής
και Οικογένειας
ΣΟΦΙΑ ΧΑΖΑΡΑΚΗ
Ναυτιλίας και
Νησιωτικής Πολιτικής
ΧΡΗΣΤΟΣ ΣΤΥΛΙΑΝΙΔΗΣ
Τουρισμού
ΟΛΓΑ ΚΕΦΑΛΟΓΙΑΝΝΗ
Κλιματικής Κρίσης και
Πολιτικής Προστασίας
ΒΑΣΙΛΕΙΟΣ ΚΙΚΙΛΙΑΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1267/14.03.2025
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20250201267.pdf | Tokens: 11839]